महिनौदेखि मातृभूमि नेपाल जाने योजनाकासाथ गत अक्टोबर ४ तारिख त्यसतर्फ प्रस्थान गरें । मनमा दुई ठुला अन्तर्राष्ट्रिय सम्मेलनमा भाग लिएर जन्मस्थल गाउँ र अन्य जिल्लामा जाने रहर र उमंग बोकेर कर्मभूमि छाडदै गर्दा सयौ शुभचिन्तकहरु यात्रा सफलताको शुभकामना दिइरहेका थिए । कतिपय आफन्तहरुले त केही दिन अगावै घरमा आइपुगी खादाका साथ शुभकामना दिए भने धेरै जसो मित्रहरुबाट फोन र मेसेजमार्फत शुभकामना पाएँ ।
